
Komo regla general hende 
ku ta lesa hopi riba kaya 
no ta lesa hopi na kas. 


PA TUR BO 
PIESA I TIRE 
PA BO AUTO, 
BUS OF TRUCK 

Mama i yu 
morto lagá 
atras den 
desierto pa 
muri 
PAG 2 


2 
Djamars 1 Ougùstùs 2023 


Pronóstiko di 
tempu pa Boneiru 


Djaluna 31 Yüli te Djamars 01 Ougùstùs 2023 
Awe chèns pa un áwaseru 


Ta parsialmente te hopi nublá i awe tin chèns pa un áwaseru. 
E temperatura máksimo lo ta aproksimadamente 32°C, e tem- 
peratura mínimo mas o ménos 27°C. E bientu ost ta predomi- 
nantemente moderá, mas o ménos forsa 4. 


Altura di ola: aproksimadamente 1.5 m (4-6 pia) 


* Altura di ola válido pa laman grandi 


Huan 11:25 Hesus a bis’é: “Ami ta e resurek- 
shon i e bida. Esun ku pone fe den mi maske e 
muri, lo bolbe biba.” 


A fayesé na Hulanda 


Harold Eustaquio Lacroes 


mihó konosí komo Pachanga 


Na nòmber di 
Su yu: 
Eusebio Lacroes 


Su rumannan: 
Edgard Paulina i famia 
Alejandro Paulina i famia 
Franklin Paulina i famia 
Marco Paulina i famia 
Christina Paulina i famia 
Theresa Paulina i famia 
Hubert Paulina i famia 
Donald Paulina i famia 
Glenda Lak i famia 
Rignald (Rudy) Merenciana 


Tur su primu i primanan, amigu i amiganan 


Famia: Paulina, Bernabela, Lacroes, Merenciana, Lak, 
Hart, van Arnholt, Clarenda, Janga, lgnacio, Seraus, 
Martina, Scherptong, Cado, Arindell, Henriette, Mer- 
celita. 


Sí a lubidá algun nòmber, nos ta pidi nos diskulpa. 


Akto di entiero ta tuma lugá djabièrnè 4 di ougùstùs 
na Hulanda. 


NA MEMORIA 
Di nos kerida mama i wela stimá 
CRISELDA MAGINA ROSA –NICOLAAS 
Mama, awe 1 ougùstùs ta un dia 
duru pa nos, mama ta hasi un 
aña fayesimentu.Mama i wela 
stimá, asina lihé dia ta pasa. 
Un aña ku nos kerida mama i 
wela a bai laga nos inesperada- 
mente. Un sla duru esaki ta pa 
nos. Mama tur nos alegria a kita. 
Mama i wela stimá nos ta keda 
stima Mama kaminda Mama ta. 
semper den nos kurason. 


K R A L E N D I J K / 
TUNESIA – E imágen 
trágiko di un mama i su yu, 
haña morto den desierto, 
ta bai rònt mundialmente. 
Matyla Dosso di 30 aña, su 
kasá Mbenge Crepin di 29 
aña i nan yu muhé Marie di 
6 aña, a spera riba un mihó 
bida na Tunesia, pero a 
keda laga atras sin kumin- 
da i awa den desierto pa 
muri. E foto ta oumentá e 
krítika riba e dil ku Europa 
a sera ku Tunesia pa wanta 
salida di migrantenan. 
E imágen ku ta kibra 
kurason di un mama i su 
yu ku a muri den desierto 
despues di dianan sin awa, 
a kousa konmoshon i oido 
rònt mundu. Matyla Dosso, 
Mbenge Crepin i nan yu 
muhé Marie, a spera riba 
un mihó na Tunesia, pero 
outoridatnan lokal a manda 
e famia bèk. Fòrsá nan a 
zwèrf dianan den desierto 
sin awa. 


Dianan sin awa 
E pareha a topa otro na 
2016 den un kampamentu 
di detenshon na Libia. E 
hòmber ta bini di Kame- 
run, e muhé di Kosta di 
Ivor. Un aña despues huntu 
nan a haña un yu muhé. 
Desde su nasementu Ma- 
rie no a bai skol ni un dia. 
Esaki tabata e soño grandi 
di su mama. Nos tabata 
ke a salba su futuro,” ta 


Odio i repudio tokante dil di migrashon Europeo despues di foto 
Mama i yu morto lagá atras den desierto pa muri 


zona serka e tata Mbenge 
Crepin. Te sinku biá nan a 
purba pa sali pa Italia, pero 
esaki no a logra. E famia a 
spera di por a haña un mihó 
bida na Tunesia. Sí nan in- 
tento pa drenta e pais lo a 
resultá den un nal dramá- 
tiko, nunka nan a riska di 
pensa. 
Outoridatnan 
di 
Tunesia a wanta nan. Polis 
a bati nos ku nan armanan 
i a banda nos bèk den desi- 
erto, Crpein ta testiguá. 
E famia tabatin dianan 
sin a kome i bebe na dre- 
chi. “Despues di a kana un 
ora, mi a pèrdè konsiensia. 
Mi kasá i yu tabata yora. 
Momentu ku mi a bin bei, 
mi a roga nan pa nan lagá 
mi atras. Nan mester a tra- 
ta di alkansá Libia. Nan a 
kontinuá i laga mi so atras 
den desierto. Mi tabata sa 
ku pa mi pronto ta e nal, 
pasobra kasimente mi no 
por a hala rosea.” 


Paña hel 
Pero 
Crepin 
tabatin 
suerte. Tres migrante Su- 
danes a hañ’é den desierto i 
a dun’é awa. E Sudanesnan 
tambe tabata na kaminda 
pa Libia i a ofres’é pa sigui 
biaha ku nan. Huntu nos a 
bai direkshon di frontera di 
Libia, kaminda Crepin ku 
tur speransa lo a topa su 
kasá i yu ei nan. Pero nada 
a resultá bèrdat, e sobrá di 
e famia nunka a alkansá 


e frontera. Crepin a tuma 
nota di e notisia riba media 
sosial, kaminda un foto di 
su kasá i yu morto tabata 
sirkulá. “Mi a rekonosé 
nan mesora nan nan bistí. 
Nana tabata drumí eksakta- 
mente mesun posishon den 
kua tin biá nos ta drumi. 
E mannan di Marie tabata 
pegá na e paña hel di su 
mama.” 
Crepin no sa presis unda 
a haña e kurpanan sin bida. 
E ke haña e restunan mas 
pronto posibel, te asta sí 
ta niká ku e mester bolbe 
drenta e desierto peligroso. 


Krítika 
E famia no ta e úniko 
víktimanan di e maneho di 
frontera di Tunesia. Tur dia 
ta topa ku gruponan Afri- 
kano morto den desierto. 
Anteriormente e luna 
akí nion Europeo a rma 
un akuerdo ku Kais Saied, 
e presidente di Tunesia. En 
kambio di 1 miar euro, e 
pais mester para migran- 
tenan. Tambe durante e 
negosashonnan 
tokante 
e dil akí, outoridatnan di 
Tunesia a arestá mas di mil 
migrante pretu i a hiba nan 
den desierto. 
Entretantu ta bini hopi 
reakshon riba e manera riba 
kua ta trata refugiadonan di 
Tunesia. Segun Flor Did- 
den, trahadó di maneho 
di migrashon na 11.11.11, 


Europa mester para in- 
mediatamente ku e dil ku 
Tunesia. “No ta permisibel 
pa ekspresá un rònchi di 
indignashon. Nos ta urgi, 
tambe serka nos Gobièrnu, 
pa atendé e asuntu akí ku 
mas seriedat.” 
E imágennan di migran- 
tenan ku ta keda lagá atras 
den desierto ta horibel. Ta 
repudiabel ku esaki asina 
ta sosodé i Union Europeo 
mester hala atenshon di 
Tunesia, Sekretario di Es- 
tado pa asilo i migrashon, 


Nicole de Moor, ta bisa. 
Tòg nos ta keda para tras di 
e dil. “Nos no por permití 
nos mes pa laga e paisnan 
lòs kaminda hendenan ta 
subi boto i kontrabandis- 
tanan di hende ta gana pla- 
ka brutu di e hendenan akí. 
De Moor a manda un 
karta pa e komisario Eu- 
ropeo pa asuntunan inte- 
rior, Ylva Johansson, den 
kua e ta pidi pa tene e rès- 
pèt pa derecho di hende 
bon na bista na ehekushon 
di e dil di Union Europeo i 
Tunesia. 

BEKADO RUMBO PA HULANDA 


Artes Piedras B.V. 


ta buska 
Klinkerlegger/Stratenmaker 


Mas info tel # 717-0099 


KRALENDIJK- 
Un 
grupo di 20 studiante a sali 
ayera rumbo pa Hulanda. 
Promé ku e grupo aki, 18 
studiante di Boneiru a bai 
Hulanda riba nan mes pa 
sigui nan estudio. Na yega- 
da e dos grupo aki ta reuní. 
Praktikamente esaki ta un 
tradishon ku den luna di 
yüli/ ougùstùs un kantidat 
di hóben ta bai tera friu pa 
sigui nan estudio avansá. 
Un aventura eksitante pa e 
hóben i alabes sumamente 
importante 
pa 
Boneiru. 


Tur gobièrnu na turno a 
boga semper pa hóbennan 
boneriano bon prepará re- 
gresá kas i aportá na desar- 
oyo di Boneiru. Awor no ta 
diferente. 
Un total di 19 studiante 
di Saba i Statia ya a biaha 
pa Hulanda. 
E studiantenan a pasa 
un proseso basta intensivo 
di preparashon bou di guia 
di e organisashon Turan- 
goeloe. A enfoká basta 
riba kon pa regla asuntunan 
promé ku salida for di Bo- 


neiru i despues di yegada 
na Hulanda. Embahador di 
Turangoeloe eerson Cof- 
e tambe a biaha pa Hulan- 
da huntu ku e studiantenan. 
Aeropuerto di Boneiru 
a transformá den un esena 
yená ku emoshon, na mo- 
mentu ku mayornan i famia 
a despedí di e studiantenan. 
Mester remarká ku stu- 
diantenan di e parti kari- 
bense di Reino ta kuminsá 
ku masha entusiasmo na 
nan estudio na Hulanda. 
Apesar di esaki hopi di nan 


no ta kaba nan estudio. Na- 
tionale ombudsman a pone 
e problema akí riba mapa. 
El a investigá ta kua ta e 
problemanan ku e studian- 
tenan karibense tin, anto 
el a bin ku konseho pa e 
organisashonnan guberna- 
mental. Esaki a sòru pa bas- 
ta atenshon pa studiantenan 
ku ta bai studia na Hulanda. 
Den e kuadro aki por a 
nota Nina den Heyer komo 
hefe di Ministerio di Ense- 
ñansa, Kultura i Siensia 
kompañando 
e 
studian- 


tenan pa Hulanda. 
“Nos ta bai pa mira kon 
e proseso pa guia e studian- 
tenan ta kana. Ta konosí ku 
kantidat di studiante ta en- 
frentá algun opstákulo i no 
ta logra terminá nan estu- 
dio. Nos tin basta atenshon 
pa ku esaki i di e forma aki 
nos mes ta bai pa mira kon 
e proseso di guia ta bai”, 
den Heyer a splika. 
E potrètnan ta ilustrá e 
bekadonan rumbo pa Hu- 
landa. 

Nòchi Willem, konsehero di Union Sindikal Boneriano, USIBO 
Sindikalismo na Boneiru(28) 


Kaso ABVO kontra me- 
diador 
ABVO a entamá un kaso 
serka Korte di Atminis- 
trashon kontra mediador 
ku e petishon pa Korte 
destruí e dekreto pa a 
tene e referèndem bou di 
trahadónan di TELBO 4 
di yüli i alabes pa deklará 
e resultado di e refer- 
èndum, manera esaki a 
keda stipulá den e dekre- 
to di 7 yüli tambe komo 
inbálido. 
Di akuerdo ku e petis- 
hon di ABVO, e dekreto 
pa tene e referèndum 4 
di yüli lo no a kumpli ku 
e término stipulá pa e lei 
konserní. Segun ABVO 
nan no a haña sufisiente 
tempu pa informá nan 
miembronan i ademas 
nan no por tabata pre- 
sente na Boneiru riba e 
dia di e referèndum. 
E pregunta grandi ku tin 
riba mesa, ta kua interes 
di e trahadó ABVO ta 
sirbi ku e kaso aki. Na mi 
pareser ku e resultado ku 
39 voto na fabor di AFBW 
i solamente 1 na fabor di 
ABVO, ta mas ku kla ku e 
desishon demokrátiko di 
e trahadónan pa desafiliá 
for di ABVO no ta laga 
lugá pa ningun duda. Un 
referèndum nobo lo no 
trese ningun kambio den 


esaki tampoko. 
ABVO Boneiru tin un di- 
rektiva di si mi no ta ki- 
boká 12 miembro, di kua 
3 ta biba na Kòrsou i 9 ta 
biba i traha na Boneiru. 
Kon ABVO por defendé 
e argumento ku ningun di 
nan miembro di direktiva 
no por tabata presente 
dia di referèndum. Intere- 
sante ta tambe e pakiko 
mester a tene e referèn- 
dum. Esaki ta pasobra 
ABVO a nenga redonda- 
mente di duna e mayo- 
ria di su eks miembronan 
na TELBO nan retiro, 
manera nan a pidi esaki 
por eskrito dia 26 di mei. 
Al kontrali ABVO a i ta in- 
sistí ku e trahadónan ta 
keda miembro te ku 31 di 
desèmber 2023, miéntras 
ku e trahadónan a duna di 
konosé ku redondamente 
nan no kier pa ABVO 
representá nan mas na 
TELBO. Esaki a pone ku 
gerensia a pidi mediador 
pa organisá un referèn- 
dum bou di e trahadónan 
pa asina trese klaridat kua 
sindikato e trahadónan 
den nan mayoria tabata 


kier pa representá nan. 
Asta den kaso di divor- 
sio, sí un di e partidonan 
deklará ku e matrimonio 
no tin base di konfiansa 
mas, Korte mester dikta 
divorsio. Ta kon ABVO ku 
ta un sindikato ku ta sali 
na interes di trahadó, ta 
nenga e derecho di e tra- 
hadó di desafiliá i ta oblig’é 
kontra di su boluntat pa 
keda 
miembro. 
Some- 
thing is deadly wrong. Pa 
kolmo ABVO ta pone ku ta 
e so por stòp retenshon di 
kontribushon. Un falta to- 
tal di rèspèt pa e trahadó 
su libertat di disponé di su 
salario. ABVO no ta res- 
petá derecho demokrátiko 
di su miembronan. Den 
un CAO ku ta un kontrato 
kolektivo di kondishonnan 
laboral entre e sindikato 
i e dunadó di trabou, no 
por ta ku e sindikato ta 
duna su mes e derecho 
eksklusivo di ta e úniko 
ku por duna instrukshon 
na e dunadó di trabou pa 
retené òf no retené kontri- 
bushon di miembresia for 
di e salario di e trahadó. 
Aki tambe tin violashon di 


derechonan fundamental 
di e trahadó. Na un banda 
esun ku por apoderá e du- 
nadó di trabou pa retené 
sèn for di su salario ta e 
trahadó i komo tal di akue- 
rdo ku Kódigo Sivil, te ta 
esun ku por hala aden e 
apoderashon ei. 
Artíkulo 1614g di buki 7 
ta bisa: “Volmacht tot in- 
vordering van het loon, 
onder welke vorm of welke 
benaming ook door de ar- 
beider verleend, is steeds 
herroepelijk.” Na e otro 
un banda, dunadó di tra- 
bou no por akordá ku un 
tersera sin mas di kita sèn 
for di salario di e trahadó. 
Di akuerdo ku artíkulo 
1614q di e mesun buki 7, 
dunadó di trabou mester 
paga e trahadó riba dia di 
pago su suèldu despues 
ku el a retené e parti ku 
lei ta preskribí (belast- 
ing i primanan), òf e parti 
ku e trahadó a instruí pa 
retené den un forma ire- 
vokabel a base di akuerdo 
ku tersera (hipotek na un 
banko). Den e kaso akí e 
trahadó a revoká e reten- 
shon di e kontribushon pa 


ABVO for di dia 26 di mei 
entrante fin di yüni 2023. 
E rason tabata ku pa e 
mesun fecha di 30 di yüni 
e trahadó a pidi su retiro 
for di ABVO. Ku e akshon 
di e dunadó di trabou pa 
retené e kontribushon 
tòg, e ta den violashon di 
e lei i e trahadó tin asta 
derecho di kobra interes. 
Ta di lamentá ku un sindi- 
kato ku mester sali na de- 
fensa di su trahadónan, 
ta mara ku dunadó di 
trabou akuerdonan ku ta 
perhudiká miembronan. 
Tin tur indikashon ku den 
e kaso aki AFBW lo kon- 
sehá e trahadónan pa 
laga Korte dikta un sen- 
tensia pa trese klaridat. 
Den tur dos kaso ta di 
lamentá. Den kaso di 
ABVO kontra mediador 
ta fondonan di trahadó/ 
miembro lo tin ku paga 
gastunan di abogado pa 
ABVO. Antó den e po- 
sibel kaso di e trahadó 
kontra gerensia di TEL- 
BO, e trahadó ku ABVO a 
obligá pa keda miembro, 
tin derecho riba ayudo fi- 
nansiero pa paga un abo- 
gado pa dun’é asistensia 
hurídiko. Mi ta puntra mi 
mes ku ta esaki ta sindi- 
kalismo den aña 2023 i 
asta kuantu ta sigui tolerá 
e kosnan akí. 


KRALENDIJK -- En- 
trante promé di novèmber 
Ingrid Sealy ta bira e hefe di 
servisio di ‘Shared Service 
Organisatie Caribisch Ned- 
erland’ (SSO-CN). SSO- 
CN ta kubri diferente parti 
di eksplotashon di empresa 
pa e organisashon di RCN, 
manera rekurso humano, - 
nansa, kompra, asuntunan 
fasilitario, komunikashon i 
ICT. 
For di 2021 Sealy ta 
mènedjer di unidat na Ser- 
visio di Imigrashon i Natu- 
ralisashon Karibe Hulan- 
des, IND-CN, na Boneiru 
i for di 2023 Gezaghebber 
Interino pa Boneiru. 
Sealy di 42 aña, a lanta 
na Boneiru. Na Hulanda 


Ingrid Sealy hefe nobo di ‘Shared Service 
Organisatie Caribisch Nederland’ 


el a studia kriminologia na 
Vrije Universiteit. Amor a 
tres’é bèk Boneiru, kamin- 
da e último 15 aña el a traha 
partikularmente den e área 
sosial. El a okupá diferente 
funshon di maneho, entre 
otro na Kuido pa Hubentut 
Karibe Hulandes, Entidat 
Públiko Boneiru i e konosé 
Saba i Sint Eustatius tambe. 
Den su funshon mas 
resien, komo mènedjer di 
unidat di IND CN, Sealy 
a focus riba trahamentu di 
manera enfoká riba kliente 
i refuerso di kolaborashon 
dentro di e kadena di estra- 
nhero. 
Sealy: “Komo yu di tera 
mi ta hopi orguyoso pa ku e 
nombramentu akí. E añan- 


an tras di lomba tantu riba e 
islanan di Karibe Hulandes, 
komo na Hulanda, mi a tra- 
ha di manera plasentero ku 
koleganan pashoná i kom- 
petente. Dor di semper tin 
bista pa nos diferensianan i 
loke ta trese nos na otro nos 
por yega na resultadonan 
bunita. E forsanan uní akí 
ta na fabor di e siudadano 
riba e islanan. E añanan 
benidero ku hopi energia lo 
mi sigui empeñá mi mes pa 
esaki.” 
Direktor di RCN Tim 
Muller: “Nos konosé Sealy 
komo e kolega ku wowo pa 
hende i pa su miembronan 
di tim, un persona ku ta di- 
rigí riba resultado i ku sem- 
per ta buska e konekshon. 


E lo hasi falta na IND i e 
partnernan di kadena. Ku e 
bunita paso akí, e ta dirigí 
su energia positivo for di 
un otro perspektiva riba e 
desaroyo kontinuo di RCN 


i SSO en partikular. E ta e 
persona korekto pa retonan 
eksistente. Mi ta felisit’é di 
kurason. Pronto lo inisiá e 
reklutashon pa un hefe di 
servisio nobo pa IND.” 

Programanan di Bonaire.tv 
TELBO kanal 70 
Flamingo TV kanal 23 



Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


ESFUERSO HUMANO SIN DIOS 
Salmo 127:1-2(BS) 
1.“Si SEÑOR no traha e kas, ta en bano esnan ku ta trah'é 
ta traha kansa kurpa; si SEÑOR no warda e stat, ta en bano 
e guardia ta keda lantá. 
2. “Lo no sirbibo di nada pa lanta tempran, pa keda lantá te 
lat, pa kome pan di amargura, pasobra ta E ta proveé pa Su 
stimá den su soño.” 


Den bida nos tur ta deseá na studia un karera, haña un tra- 
bou, yega na un famia i kas, nos ke progresá den bida. Nos 
ta deseá pa nos isla ta sigur kaminda hustisia ta reina i e 
partinan sosial ta bon atendé. 
Pero awe mi ke pa bo pensa un ratu riba e versíkulo ariba, e 
tin un mensahe partikular den dje. E salmista ta enfatisá ku 
ousensia di Dios den trahamentu di kas, lanta famia, protek- 
shon di un pueblo lo ta enbano. Tur bo esfuerso hasí, si e no 
ta kompañá pa e presensia di Dios, lo ta un trahamentu duru 
sin satisfakshon. Yega na bo propiedat, traha duru, plania 
famia no ta e punto akí, nan ta sano, honorabel, ma aki ta 
kuestioná bo esfuerso sin Dios. E Skritura ta usa e palabra 
enbano, esaki ta nifiká bashí, sin balor. Den versíkulo 2 e ta 
deskribí un persona ku ta traha duru hasi hopi sakrifisio pa 
bienestar di su famia pero nan ta enbano. 
Para ketu un ratu i analisá bo situashon, kiko bo ta konstruy- 
endo? Bo bida, bo kas, bo famia, bo futuro, bo legado? No 
sigui mas den bo propio forsa ku ta produsí kansansio, tra- 
bou sin fruta, i ta laga bo insatisfecho. Mi ta invitá bo pa in- 
volukrá Dios awe mes den bo plannan, aktividatnan i ekspe- 
rensiá e satisfakshon di bo trabou aki riba tera. 


Bo ta inkluí Dios den tur loke bo ta hasi? 
Randolf Paula 
Produkshon PGM 


12.00 Herensia: 
Biniano Hubert Emerenciana 
(Carniseria Latino) 
13.00 Dokumental: 
Tera Kora 
14.00 Herensia: 
Aries Felix 2 


15.00 BAPA: 
Cherel Kwidama 
16.00 Dokumental: 
80 Aña Aviashon Na Boneiru 
17.00 Aki Boneiru: 
Lan Statie 
19.00 BAPA: 
Ashley Thomas 


20.00 Herensia: 
Aries Felix 1 
21.00 Aki Boneiru: 
Eksposishon Terramar 

22.00 Herensia: 


Sinfiriano Oleana 
23.30 Puerto Latino: 
Luis Zárraga 

KRALENDIJK -- Es- 
ther 
Littman-Oliviera, 
kende huntu ku su defuntu 
esposo, Steven Littman, 
a funda Littman Jewel- 
ers na Boneiru, resiente- 
mente a presentá su buki 
titulá ‘Rooted on Bonaire, a 
Dream Realized’, na direk- 
tor di TCB, Miles Mercera. 
Den su buki ‘Rooted on 
Bonaire, a Dream Real- 


Na direktor di TCB Miles Mercera 
Esther Littman a presentá su buki ‘Rooted 
on Bonaire, a Dream Realized’ 


ized’, Littman-Oliviera ta 
skirbi tokante nan mudansa 
pa Boneiru, e bida ku el a 
traha huntu ku su esposo 
i su yunan i e konekshon 
profundo ku e isla. 
“Loke berdaderamente 
a yena mi kurason ta e 
manera ku Esther ta kom- 
partí su storia di amor i ta 
honra e herensia di Steven 
Littman. Nan konekshon ta 


un tèstamènt berdadero di 
e poder di amor i kompro- 
miso,” asina Mercera a ko- 
mentá tokante e buki. Mer- 
cera a bisa e ta altamente 
rekomendá pa lesa ‘Rooted 
on Bonaire, a Dream Real- 
ized’, sí bo ke sinti inspi- 
rashon i bo ke rekordá e 
echo ku bida tin hopi kos 
bunita pa ofresé. 


KRALENDIJK 
-- 
STINAPA, PSIKABON, 
WNF 
i 
Federashon 
Koperativanan Uní di 
Produkshon (FKUP), a 
rma un akuerdo huntu 
pa guia futuro repo- 
blashon di piská na Bo- 
neiru i Kòrsou. 
E mishon ta pa me- 


Akuerdo pa guia repoblashon 
di piská 


horá e ekosistema marino 
di e islanan i habri kamin- 
da pa peska sostenibel den 
e próksimo añanan. 
WNF a duna fondo pa 
e proyekto i tur partido 
lo traha huntu pa logra e 
metanan. Keda pendiente 
pa mas informashon. 


KRALENDIJK--Polis 
den oranan i mardugá di 
djasabra pa djadumingu a 
detené un hòmber di ini- 
sial G.A.F.A di 23 aña di 
edat na Kaya Neerlandia. E 
detenshon ta basá riba so- 


Detenshon pa Lei di Arma BES 


specho di violashon di Lei 
di Arma BES. E sospecho- 
so tabata den poder di un 
supuesto arma di kandela. 
A konská e supuesto arma 
di kandela pa mas investi- 
gashon. 

KRALENDIJK – Den 
prensa na Aruba a sali in- 
formashon ku rubianonan 
ku ke biaha pa Boneiru ta 
konfrontando dikultat ku 
paso di ‘tourist tax’ online. 
For di dia promé di yüli 
2021, gobièrnu di Boneiru 
a introdusí un sistema nobo 
pa esunnan ku ta biaha pa 
e isla, tin ku paga e asina 
yamá ‘Tourist Tax’. E pago 
por sosodé online, pero 
parse ku tin algu dia kaba 
ku e sistema no ta funshoná. 
Ta un impuesto ku ta 
konta pa ‘non-resident’, 
pero último dianan e siste- 
ma aki no ta funshonando i 
vários hende ku a hasi esaki 


KRALENDIJK- Hopi 
bia durante kampaña polí- 
tiko ta fásil pa konsentrá 
riba e posishon di un per- 
sona komo polítiko. Kon 


Di hende pa hende 


fásil ta pa lubidá ku nos 
tur ta hende, ku ta kombibí 
ku otro. No solamente den 
alegria pero manera un bon 
boneriano, kombibí ku otro 


tambe den momentunan 
difísil. E potrèt aki ta ilus- 
trá polítikonan ku ta biba 
nos norma i balor, kumpli 
na momentu di entiero. 


Turistanan rubiano ta reklamá 
Problema ku pago online di ‘tourist tax’ 


ta haña nan mes konfron- 
tá ku ora nan yega e isla, 
outoridadnan ta informá e 
personanan ku ningun ka- 
minda ta aparesé ku nan 
a paga esaki. Nan ta pidi 
esunnan ku yega e konr- 
mashon di banko ku nan a 
paga e ‘tourist tax’ i si no 
por presentá e notikashon 
di banko di e biahero, nan 
tin ku bolbe paga e suma di 
$10, ya ku e sistema no ta 
funshonando. 
Segun por a kompro- 
ndé, nan a manda aviso 
pa tur kompania di biahe 
di e problema aki, ya ku 
e ta mustra riba un tipo di 
ekstorshon di esunnan ku 


ta yega e isla i miéntras ku 
ya nan a paga kaba, nan tin 
ku bolbe paga e suma ya ku 
ningun kaminda e sistema 
ta konrmá e pago hasí via 
di un osina ku a instalá pa 
kobra e ‘tourist tax’ aki. 
Di akuerdo ku infor- 
menan periodístiko, fami- 
anan ku a biaha pa Boneiru 
den último dianan pa pasa 
vakashon ku famia na e 
isla, a keda konfrontá ku e 
problema aki i asta a kon- 
sehá tur hende pa entregá 
un keho si nan ta deseá pa 
mira kiko lo ta pasando i si 
tin froude ku e sistema aki. 
Awor a keda na agensi- 
anan di biahe pa informá 


tur hende ku a kumpra 
un pasashi pa Boneiru pa 
nan paga e impuesto aki 
na aeropuerto di e isla, pa 
asina evitá ku nan lo tin ku 
paga un biaha mas pa algu 
ku nan a paga kaba. 
Ta pidiendo pa esnan ku 
a pasa den e problema aki 
pa tuma kontakto ku nan 
banko pa haña sa e kuenta 
riba kua a depositá e pla- 
ka, pa asina veriká unda 
e suma aki a bai, ya ku na 
Boneiru esaki no ta regis- 
trá. 
Korante 
AWEMainta, 
partner di BONERIANO, 
ta konkluí: “Ta un situ- 
ashon fastioso ku outori- 


datnan di Boneiru ta trata di 
averiguá kiko ta pasando, 
pero atrobe ta mas pruden- 
te pa no paga e impuesto 
aki awóraki riba e sistema 
‘online’, pero hasi esaki 
na momento di yega aero- 
puerto, kaminda a instalá 
un osina spesialmente pa 
atendé ku e prodeso aki. 
For di luna di yanüari 2023 
kaba ta kobrando un suma 
di $10 pa turistanan di kru- 
sero ku ta yega e isla, pero 
aki ta menshoná ku e kom- 
panianan krusero mes tin 
ku kobra nan klientenan e 
suma aki. 


KRALENDIJK 
– 
“Mester bòltu e pensamen- 
tu. Mi sa ku durante yobida 
fuerte, manera na novèm- 
ber aña pasá, a sali gritunan 
di desesperashon, bisando 
ku na lugá di tene awa riba 
tera, mester sòru pa e awa 
di yobida bai laman. Nos 
grandinan a evitá awa di 
bai laman. A traha dam i 
tanki, na kasi tur kas ku 
dak di panchi òf zim tabatin 
renbak. Awendia no ta hasi 
esaki. Na lugá di traha riba 
solushon, ta kibra labadó i 
otro fasilidat pa awa bai la- 
man, ku tur konsekuensia.” 
Esaki diputado Hennyson 


Diputado Hennyson Thielman: 
Mester evitá awa di bai laman 


(R&O) a trese dilanti den 
e programa Aktualidat na 
Bonaire.tv. 
Un tópiko ku presentadó 
di e programa i e invitadoe 
a elaborá ariba ta manten- 
shon di roinan i awa. An- 
toin a bisa ku drechamentu 
di roi ta importante, pero ku 
dam i tankinan tambe ta di 
importansia pa warda awa. 
Hennyson 
Thielman: 
“Aktualmente tur nos siste- 
manan di maneho di awa ta 
pa awa bai laman. E situ- 
ashon di skarsedat di awa, 
sekura, pero tambe direk- 
shon ku ke bai ku agrikul- 
tura na Boneiru, ta eksigí 


ku mester fangu áwaseru 
mas mihó i uza esaki bèk 
den entre otro agrikultura. 
Antoin 
mas 
aleu 
a 
ekspresá su preokupashon 
ku promesanan ku manda- 
tarionan den pasado a hasi 
pa atendé ku entre otro 
damnan, pero nunka a hasi 
algu konkreto. 
Segun e entrevistadó, 
Hulanda tin interes i at- 


enshon pa e asuntu i na su 
pareser, dispuesto pa duna 
nansiamentu pa esaki. E 
diputado na su turno a duna 
di konosé ku aktualmente 
ta den kombersashon ku 
un grupo di Hulanda pa in- 
ventarisá kon awa ta move 
na Boneiru i traha un plan 
rondó di esaki. 
E diputado mas aleu a 
splika di tin pensa di bini 


ku otro formanan di kon- 
strukshon di kas. ”Na lugá 
di roza mondi i traha kas, 
por hasi un kombinashon i 
duna realse na e bario. Ta 
un manera nobo di konstruí 
barionan.” 
Antoin a indiká ku e 
idea ta zona bunita, pero ku 
el a tende esaki na vários 
okashon sin nada kristalisá. 

Orígen di fam 
Nos ke trata di duna 
algun informashon to- 
kante orígen di famnan 
boneriano ku ta bini di 
inventarionan di katibu 
partikular, yamá katibu- 
nan di shon. Manera ta 
konosí, for di masomé- 
nos 1800 e fenómeno 
di katibu di shon a hasi 
su entrada na Boneiru, 
despues ku na 1792 
West-Indische 
Com- 
pagnie a bai fayit i ku 
Boneiru a drenta un era 
bruá, desampará, sin 


masha lei i regla. 
Den e parti di hende 
liber 
anteriormente 
den e seri aki nos por 
a mira hopi nòmber di 
hende liber. Hopi di nan 
tabatin katibu. Djis pa 
menshoná algun: Hart, 
Craane, Debrot, Boom, 
Boyé, Neuman, Leseur, 
Muskus, 
Woutersz, 
Hellmund etc. 
E famianan ku a surgi 
for di katibunan di shon 
ta interesante. Hopi bes 
e famnan aki ta relatá 
di un manera òf otro 


ku fam di nan anterior 
doño. 
Algun ehèmpel: katibu- 
nan di Muskus a bira 
sea Kusmus òf Musk, 
esnan di Suares a bira 
Seraus, esnan di De- 
brot a bira Torbed, di 
Anthony a bira Antoin, 
di Boyé a bira Booi i 
Bough. 


Adopie 
Si analisá e desendien- 
tenan di katibu partiku- 
lar den forma alfabétiko, 
e promé dos famnan ku 
ta aparesé ta Adopie i 
Antoin bou di ‘A’. 
E promé Adoptie tabata 
Amelia Poulina (1834- 
1905). Su yunan tabata 
Vesuvius Salsero Adop- 
tie, kasá ku Clementina 
Janga, i Pieter Jose- 
phus ku a kasa ku Jo- 
hanna (Jeanette) Mee- 
rens. Vesuvius tabata 
nabegante. 
No tin masha detaye 
tokante e doñonan di 
Amelia. Un fuente por 
konsultá aki i den otro 
kasonan ta ‘Curacaose 
Vrijbrieven’ (Van der 
Lee), ku ta den archivo 
di FuHiKuBo. 
Famia Adoptie ta bon 
konosí meimei di e bario 
Antriol. No ta un famia 
ku a bira hopi grandi. 
Tin tambe Adoptie na 
Kòrsou. Ainda tin algun 
tambe na Boneiru. 
Un dje motibunan ku a 
famia aki a keda tranká 
ta ku for di e matrimo- 
nionan di tantu Vesu- 


NOS FAMIANAN BONERIANO 
(32) 
Investigashon: drs. John Schermer 
Kompilashon: Boi Antoin 


vius a nase yunan mor- 
to na kuminsamentu. 
Despues tòg ta nase 
yu bibu ku a sòru pa e 
man yen di Adoptie na 
Boneiru. 
Tin fam prosedente di e 
inventarionan partikular 
ku ta fásil pa analisá i 
yega na konklushon, 
den sentido ku tin lógika 
den nan. Tin biá tin tam- 
be historia oral mará na 
un fam nobo asina ta in- 
teresante. Kiko por bisa 
di un Adoptie. Kisas e 
promé Adoptie, Amelia 
Poulina, tabata un mu- 
cha adoptá? 


Boyé 
Famia Boyé tabatin e 
inventarionan di katibu 
mas grandi na Boneiru 
den e periodo di di 1800 
te na momentu di eman- 
sipashon na 1863. Nan 
katibunan, na momentu 
di haña libertat, a haña 
e famnan Booi i Boyé. 
Un splikashon lógiko, 
Booi i Bough ta deribá 
opviamente di Boyé. 
E promé Booi tabata 
Martinus Booi, yu di 
Rosa. Martinus ta un 
nòmber ku ta bini bèk 
na diferente okashon 
den palu di famia Booi. 
Ta biba e pensamentu 
ku Cornelis Booi ta tata 
di Rosa. Pues ku Rosa 
tabata su yu djafó, algu 
ku tabata masha nor- 
mal den e tempu ei. 
Martinus Booi a kasa ku 
Doloria Piar(d), ku nan 
tabata yama Mama Do- 


loria, un persona inteli- 
gente. Nan yunan taba- 
ta: Adrianus Hermanus 
Booi, Petrus Wilfridus 
(Wilibrordus) Booi, Ma- 
ria Wilhelmina Josepia 
Booi, Anna Perina Booi, 
Rosa Geraldina Booi, 
Emilio Laurentio Na- 
tividad Booi, Martinus 
Georgius Booi, Maximil- 
iaan (Max) Booi, Fran- 
siscus 
Joannes 
Ge- 
rardus Booi, Johanna 
Elisabeth Booi, Remi- 
gio Anastasio Booi. 
E desendientenan aki 
di Martinus i Doloria 
Booi-Piard a kasa ku 
famianan Hart, Webb, 
Van Raders, Salsbach, 
Marchena, 
Beuken- 
boom i Nicolaas. Tur 
Booi na Boneiru ta de- 
sendiente di Martinus i 
Doloria. 
Pero banda di Booi i 
Bough tin katibu di Cor- 
nelis Boyé ku a haña e 
fam Wanapa. Ta trata di 
Anna Sophia. 


Wanapa 
Tin un historia oral inte- 
resante mará na e fam 
Wanapa. Ta trata di un 
famia ku tabata biba na 
kunuku den e área di 
Wanapa. Ta parse ku un 
señora, Anna Sophia, a 
duna lus na un yu hòm- 
ber. A laga e frumun bai 
inskribí e yu na kranshi. 
Tabata algu normal den 
e tempu ei. 
Bayendo Playa e fru- 
mun a drenta un botekin 
i a dal algun kalè. Na 
momentu ku el a yega 
ofisina di gobièrnu pa 
òp e yu el a lubidá fam 
di e famia. El a bisa e 
ámtenar ku ta yu di un 
famia ku ta biba na ku- 
nuku na Wanapa. 
Anna Sophia tabatin e 
siguiente yunan: Cor- 
nelis Wanapa i Caro- 
lus Wanapa. Carolus a 
kasa ku Oliana Rosaria. 
Famia Wanapa a biba 
den e bario Nikiboko. 


Ta importante i interesante pa sa di unda nos a bini. Ken tabata nos antepasadonan? Den un seri di artíkulo 
BONERIANO ta iluminá orígen di famianan boneriano, basá riba un estudio hasí pa drs. John Schermer du- 
rante e periodo di 1993 te 2006. Despues el a pone resultado di su investigashon riba e wèpsait www.bonaire- 
family.com 


Desendientenan di Booi i Bough 


Fransisco Bough 


Adelberto (Shon Bubu) 
Booi. 


Pedro Emilio Booi 
Ramon Booi 

Awèl si, mi tin gana di sa ki dia 
esnan di 4 aña pasá ta bini bèk 
Un grupo mas di studiante a 
bai Tonchi 


Komo Farrah Fawcett- 
Majors) i Jaclyn Smith 
den e ròlnan prinsipal. 
John Forsythe a fungi 
komo e stèm diinvisibel 
Charlie Townsend, ku 
a dirigí e operashon- 
nan kontra kriminalidat 
di e" Angelnan " via un 
altabos. Tabatin algun 
kambio durante e serie. 
Despues di Fawcett su 
salida di e serie , Cher- 
yl Ladd a tuma su lugá. 
Na momento ku Jack- 
son a bandoná e serie, 
Shelley Hack a djòin e 
elenko, kende despues 
a ser remplasá pa Tan- 
ya Roberts. 


Historia 
Despues di éksito di 
Police Woman, e pro- 
mé drama di un ora 


DUSHI TEMPU DI 
TELEVISHON 


Charlie's Angels ta un 
serie di drama krimi- 
nal merikano ku a bai 
den aire riba kanal 
ABC. E serie tabata 
den aire for di 22 di 
sèptèmber 1976 te ku 
24 di yüni 1981. El a 
produsí sinku tempo- 
rada i 115 episodio. E 
serie tabata un krea- 
shon di Ivan Goff i 
Ben Roberts i produsí 
pa 
Aaron 
Spelling. 
Charlie’s Angel ta e 
aventuranan di lucha 
kontra kriminalidat di 
tres muhé ku ta traha 
den un agensia di de- 
tektive privá na Los 
Angeles, 
California. 
Originalmente e elen- 
ko tabata protagonisá 
pa Kate Jackson, Far- 
rah Fawcett (anunsiá 


Ku e seri aki mi ke hiba boso den tempu. Mi ke rekordá huntu ku esnan 
ku a lanta den añanan sesenta i setenta televishon di e tempu aya. Televi- 
shon “pretu ku blanku”. Tambe pa laga e generashon despues sera kono- 
sí ku loke tabata dibertishon pa mucha, hóben i adultonan den dékadanan 
sesenta i setenta riba nos isla. TeleCuraçao a drenta operashon dia 31 di 
yüli 1960. 


ku un muhé komo pro- 
tagonista, Ivan Goff i 
Ben Roberts a bin na e 
idea pa un seri di tres 
investigador privá buni- 
ta komo un inovashon, 
pero tambe komo un 
seri di televishon dife- 
rente. 
Produktornan 
Aaron Spelling i Leon- 
ard Goldberg a konsid- 
erá aktris Kate Jack- 
son pa promé biaha 
durante e promé fase 
di pre-produkshon di e 
seri. El a demostrá di 
ta popular entre e es- 
pektadornan den otro 
drama polisial di tele- 
vishon, the Rookies. 
A skohe Jackson ini- 
sialmente komo Kelly 
Garrett, pero el a sinti 
su mes mas atraé pa e 
ròl di Sabrina Duncan, 


Charlie’s Angel 


i a konsedé su petis- 
hon pa kambia di ròl. 
Farrah Fawcett mester 
a interpretá Jill Mun- 
roe, pero meskos ku 
Jackson, e no a hasi 
oudishon pa un ròl. 
Kreadónan di e serie a 
ofresé Spelling un ròl 
despues di a mira su 
akshon den e pelíkula 
Logan's Run na 1976. 
Jaclyn Smith tabata un 
di e hopi aktrisnan ku a 
hasi oudishon pa e ròl 
di Kelly Garrett. Aunke 
tabata gusta Smith su 


aktuashon, tabata 
spekulá ku Spelling i 
Goldberg a kontrat'é 
pasobra e konsepto 
inisial tabata referí na 
un muhé brùin, blònt i 
ku kabei kòrá. Smith 
tabata e úniko bru- 
neta ku a hasi oudis- 
hon pa e ròl i skohé 
solamente 
despues 
ku e produsentenan 
a gusta e kímika riba 
e pantaya ku e tabata 
kompartí ku Jackson i 
Fawcett. 

Nòchi Coffie den ‘Nos Zjilea” ku su obranan 


KRALENDIJK -- Djas- 
abra ku a pasa Son Doggy 
Dog a hasi un gesto na e in- 
stituto penitensiario, JICN. 
Tur detenido,wardadó di 
prezu i staf kompleto, a 
haña dos pan ku galiña pòr- 
nada pa nan disfrutá riba 
dia di deporte. 
Son Doggy Dog ta skirbi 
riba su página di Facebook: 


Bunita gesto di Son Doggy Dog 


“Un instituto profeshonal 
i limpi, kushina limpi, ora 
bo a biba den e lugá akí pa 
basta luna, di mi eksperen- 
sia mi sa ku un dia asina ta 
aliviá bo kabes pa un siman 
sigur, pasobra bo sa tin hen- 
de ta pensa riba bo eifó.” 
Danki na Roy Burleson 
ku manera ku a bis’é di e 
idea ku tin el a bisa e ta un 


bon kos, el a indiká e pros- 
eso pa por kuminsá, segun 
Son Doggy Dog. Son Dog- 
gy Dog ta gradisí tambe 
Nina den Heyer ku el a pidi 
pa skirbi un karta pa en- 
tregá pa e proseso kuminsá 
kana. Danki na e staf i e di- 
rektor ku a bai di akuerdo 
ku e plan. E detenidonan 
nan tambe a keda kontentu. 

Burikunan ta pasando tempu difísil riba kaya. Durante e anochi di djasabra pa djad- 
umingu, un outo a dal un buriku i a kibra su pia. E animal a risibí hopi sla. Asina 
komo desendiente di bo antesedentenan ku a hasi un asina bon trabou pa hende, ta 
resultá na Landfill. 
Buriku pasando tempu difísil 


Djamars 1 Ougùstùs 2023 
11 


KRALENDIJK – Sea 
Turtle Conservation Center 
(STCB, ta gradisí tur hende 
ku a djòin e akshon di limp- 
iesa na e bich na Washi- 
kemba djadumingu. Ku 53 
boluntario, STCB ta kere 
ku tabata un evento hopi 
eksitoso. 
STCB ta gradisí su part- 
nernan, Clean Coast Bo- 
naire, STINAPA, One Hour 


Akshon di limpiesa na Washikemba gran éksito 


Clean Up Power, A Plastic 
Free Bonaire, NOBO Bo- 
naire i SELIBON pa pone 
kònteiner pa pone sushi 
aden. 
Danki tambe na Carib- 
bean Homes, Yachts Bo- 
naire i Dive Friends Bo- 
naire, pa laga hasi uso di 
nan sakunan pa sigurá ku 
no ta pone plèstik nobo den 
medioambiente. 


KRALENDIJK – El- 
vis Tjin Asjoe, promi- 
nente polítiko, ta gradisí 
Bòi Antoin pa kompartí 
historia doloroso. Un bes 
mas ta rekordá nos kiko 
nos hendenan a pasa aden 
i kuantu kos Europeonan 
a bai kuné for di Boneiru 
pa enrikesé nan mes. Ta 
tempu pa paga bèk. 
Thjin Asjoe ta spera 


Danki pa kompartí historia doloroso 


ku e mínimo sosial keda 
aprobá pa kaba pa tur hen- 
de na Boneiru tin un pòt- 
mòni ku ta yega te ku n 
di luna. Tambe e ta spera 
ku Boneiru por logra haña 
mas fondo pa entre otro 
drecha tur kaya. 
Tjin Asjoe ta reko- 
mendá tur hende pa lesa e 
buki akí pa sa nos historia 
den detaye. 

Nos no ta sigui aseptá 
mas! 


Extra, e tata di BONERIANO, semper tabata krítiko i fuerte atraves 
di e kasi 45 aña ku e ta eksistí. Nos tabata agresivo den nos forma 
di hiba periodismo, loke a pone nos kosechá hopi enemigu, pero 
danki na Dios tambe hopi amigu, ku a mira i realisá ku nos meta 
semper tabata pa traha pa Boneiru, sali na vanguardia di e pueblo 
boneriano, spesialmente e hende simpel i humilde, ku mes no 
por a haña kontakto ku prensa pa ekspresá su problemanan, su 
inkietut. Su dolónan. 
Ta e forma aki di hiba periodismo a pone ku ketu bai nos t’ei i ku 
nos ta konta ainda. Nos a lucha pa pueblo, defendé e pueblo aki 
kontra abusu ku tabata sosodé. 
Sirkunstansianan kousá pa Covid-19, a pone ku BONERIANO a 
lanta na aprel 2020. Nos tin tres aña kaba ta bai ku BONERIANO, 
pero Extra tambe ta bou di e alanan di Bonaire Communication 
Services. No tabata fásil, pero nos a sobrebibí te awe. Nos a lu- 
cha duru pa sobrebibí. 
Nos mester ta outokrítiko i rekonosé ku nos a bira slap. Nos a bira 
papa. Nos ta kumpli ku nos meta pa informá i eduká pueblo, pero 
esei no mester ta sufisiente. Nos mester ta mas krítiko, saka nos 


kabes pa denunsiá situashonnan ku no ta kuadra riba e isla aki. 
Pero nos ta haña ku e pueblo mes tambe mester lanta i protestá. 
Si pueblo no lanta i protestá nos no por hiba e lucha aki. Nos no 
por nos so. Pueblo mester sali for di e kápsula di “asina me’ bon” i 
habri boka i protestá. 
Muchu kos ta pasando riba e isla aki anto nos ta keda ketu. Tur 
kos nan ta kita for di nos. Asta nos burikunan, kaminda un señora 
makamba ta biba ku e ilushon ku t’e ta doño di nos burikunan. Djis 
pa duna un ehèmpel. A kita BonLab for di pueblo. Ta bashando 
nos Stadion abou sin duna splikashon kiko ta pasando. Ta bai ba- 
sha e edifisio di Vliegveld abou sin ku tin protesta. A sera un par 
di kueba den kurá di aeropuerto. Ta kabando ku nos kabritunan, 
nos piskadónan no por piska mas unda nan ke. Asina por sigui 
menshoná. 
Siman pasá nos a papia e kosnan aki internamente i nos por sigurá 
nos lesadónan lo bai nota un posishon mas krítiko i dirèkt. Nada 
mas di ‘beat arount the bush’. Pueblo nos ke konta ku pueblo, den 
sentido ku nos hendenan mester kita miedu pone un banda i pro- 
testá. No sigui aseptá inhustisia i abusu! 


Pa sirbi komunidat 
M21 ta sigui ku su promesa hasí 


KRALENDIJK -- Ta di 
apresiá pa mira kon e par- 
tido polítiko M21 ta traha 
huntu pa hasi e diferensia 
na Boneiru. 
Noel Janga di Evidensia 
Real, ta skirbi ya kaba sigur 
for di algun siman despues 
di elekshon por a presensia 
M21 su programa impakto 


sosial pa loke ta traha lim- 
pia nos medio ambiente i 
komunidat. 
Ki bunita i benesioso lo 
tabata pa komunidat sí tur e 
otro partidonan polítikonan 
por a tuma e ehèmpel akí 
di bin huntu i kontribuí na 
limpiesa di nos komunidat. 
Esaki ta loke ta niká sirbi 


ku echo i no palabra so. 
Partido 
Demokrátiko 
Boneriano, Clark Abraham, 
ki dia e partido mas grandi 
di Boneiru por organisá 
algu asina pa yuda limpia 
e bario di mas grandi i mas 
sushi di Boneiru, kual ta 
Antriol, kaminda e sede ta. 

E eksorsista kanadiense, 
Pader Françoise-Marie Der- 
mine, a atvertí katólikonan ku 
ta kere den superstishon i ta usa 
magia pa solushoná problema- 
nan, ta - den profundidat - kon- 
fia mas den demoño ku den e 
Providensia di Dios. 


“Superstishon ta habri por- 
tanan na magia, i magia ta habri 
portanan na demoño, pasobra 
ora un persona ta rekurí na 
magia e no tin konfiansa den 
Dios, e ta pensa ku Dios no por 
dun’é loke e ke, e ora ei e ta 
akudí na hasidónan di bruha pa 
logra esaki”, el a ekspresá den 
un entrevista ku e Sistema In- 
formativo di e Arkidiósesis di 
Mexico (SIAME). 


“Loke nan no sa - e saser- 
dote eksorsista a añadí –ta ku 
e hasidó di bruha ta realisá rito- 
nan i ta usa signonan di kua 


E peliger di brueria 


demoño usa pa hasi su bolun- 
tat”. 


E saserdote, ku a partisipá 
den e di IX Kongreso di Ek- 
sorsistanan di e Arkidiósesis di 
Mexico aña pasá, a splika ku 
superstishon ta nase di e falta 
di fe, pero “tambe e por bini di 
kousanan sikológiko okashoná 
dor di falta afektivo den infan- 
sia, pasobra ora un persona no 
ta sinti ku e ta ser stimá dor di 
su mayornan, e ta kuminsá na 
buska protekshon den e mun- 
du mágiko”. 


Sin embargo, el a atvertí ku 
“ magia semper ta magia i e tin 
komplisidat ku demoño, sem- 
per intervení un potensia ek- 
sterno ku no ta Dios, i esaki no 
ta trese nada bon, e ta kontra- 
produsente pasobra kisas sí bo 
ta optené loke bo ke, pero tin 
un despues, i demoño ta ko- 
bra bo loke bo a pidié”. 


Asina mes, el a 
indiká ku un su- 
perstishon ta tam- 
be otorgá na un 
santu mas poder 
ku Dios, “por 
ehèmpel, ora un 
persona ta sende 
un bela na san 
Benito i ta karga 
komo amuleto un 
medaya ku su imágen, pero 
ta sigui bibando un bida des- 
ordená, esaki no ta sirbi pa 
nada”. 


E eksorsista a splika ku tin 
superstishon pasivo i aktivo, 
ku ta mas grave pasobra nan 
tin e propósito pa provoká un 
efekto, manera di kere den 
ídolo, ta atribuí na e demoño 
e mesun poder di Dios o kere 
ku diabel ta e kousa ordinar- 
io i konstante di fenómenonan 
ku nos no por komprendé. 


Iglesia tin un riku historia di 
santunan ku a ser bendishoná 
ku vishonnan ku a yuda na pro- 
fundisá den su relashon ku 
Dios. E 4 santu muhénan taba- 
tin enkuentronan místiko ku a 
duna impakto den e spirituali- 
dat katóliko te ku aktualidat. 
E santunan akí, awor re- 
konosé komo “místiko”, taba- 
tin eksperensianan ku ta bai mas 
ayá di e eksperensia humano i 
ta konsiderá donnan di Dios. 
E donnan akí ta alimento 
spiritual, ku ta yuda fielnan ku 
ta skucha nan historianan i ta 
kontemplá nan. 
Aki nos ta laga historia di 
4 muhé santu ku a eksperi- 
mentá vishonnan místiko 
úniko 
1. Santa Teresa de Ávila 
Santa Teresa de Ávila, un 
monhe carmelita spañó di siglo 
XVI, e ta un renombrá místika 
eskritor spiritual. A lo largu di 


su bida, te tabatin numeroso 
vishon, inkluí e konosí “Trans- 
verberación” di su kurason, ku 
e carmelitas ta sigui selebran- 
do den aktualidat. 
Den e vishon, e tabata mira 
un angel klabá den su kurason 
un largu lansa di oro ku e pun- 
ta na kandela. Den su outo- 
biografia, el a deskribí ku e 
hecho aki a laga “kimando den 
un gran amor pa Dios”. 
Santa Teresa a splika ku e 
doló spiritual i físiko ku e tabata 
sinti tabata simbolisá un amor 
intenso pa Dios i, aunke e taba- 
ta doloroso, e no tabata deseá 
deshasí di dje. 
“E alma awor ta satisfasé 
solamente ku Dios”, el a in- 
diká. 
2. Santa Catalina de Sie- 
na 
Santa Catalina de Siena, un 
laiko di di Tres Órden Domíni- 
ko, a biba 200 aña promé ku 
Santa Teresa di Ávila i ta re- 
konosé komo Doctor di Igle- 
sia. 
A lo largu di su bida, el a 
eksperimentá vishonnan i a 
skirbi ekstensamente riba nan, 
loke el a kombertié den un gran 
influensia den e literatura ital- 
iano. En okashon el a presen- 
siá un “matrimonio místiko” 
entre e i Hesus, ku la Bírgen 


Maria komo testigu. 
Miéntras e tabata den 
estado di grasia, el a e ren- 
chi ku Hesus a dun’é den e 
seremonia aki, ku tabata in- 
visibel pa otronan. E ekspe- 
rensia a laga den Santa Cat- 
alina un profundo sentimen- 
tu di intimidat i union ku 
Kristu. 
3. Santa Hildegard di 


4 místika ku a laga un inmenso marka den e 
Iglesia a lo largu di historia 


Tambe pader Dermine a 
atvertí katólikonan tokante e 
engaño ku e hasidónan di bru- 
ha t hasi ora nan ta utilisá imá- 
gennan di santunan o di la Bír- 
gen di Guadalupe pa trankilisá 
personanan ku ta yega na pidi 
su servisionan. 


Finalmente, el a roga kató- 
likonan pa paga masha tinu i no 
kere den amuleto, pues “si nan 
tabatin fe, mas konfiansa den 
Dios, tur esaki lo no a eksistí. 


Ta kla ku den bida tin prob- 
lema i difikultatnan, Hesus ta 
papia di ku den e bida aki 
nos ta bai na tin afannan, di- 
fikultatnan, ku tin un krus pa 
karga”. 


Pero na mesun tempu, e 
saserdote ta splika, Hesus 
“ta bisa nos pa tin konfiansa 
den ku Dios ta presente, ta 
duna nos e forsa spiritual pa 
enfrentá kualkier difikultat”. 


Bingen 
Santa Hildegard di Bingen, 
un abadesa benediktino aleman 
i Doktor di Iglesia, a muri mil 
aña pasa. 
E tabatin vishonnan intenso 
i profétiko, ku el a registrá dili- 
gentemente a lo largu di añan- 
an. Den un di nan, el a presen- 
siá e transupstansiashon di e 
hostia den e kurpa Kristu du- 
rante e Misa. 
Durante e konsagrashon, 
Santa Hildegard a mira an- 
gelnan, lusnan briante i apertu- 
ra di shelu. Den ráfagas, el a 
presensiá momento di e bida di 
Hesus, i ora el a saserdote a ris- 
ibí e kurpa di Kristu, el a skucha 
e palabranan: “Kome i bebe e 
kurpa i sanger di mi Yu pa elim- 
iná e transgreshon di Eva, 
p’asina ku e por ser restourá na 
un noble herensia”. 
Ora e fielnan a aserká pa ris- 
ibí komunion, el a persibí lus òf 
skuridat den kada individuo, 
simbolisando e dignidat ku kua 
nan a risibí e sakramento. 
4. Santa Faustina Kowal- 
ska 
Santa Faustina Kowalska, 
un monhe polako ku a biba pa 
so 100 aña pasá, ta okupá un 
lugá signifikativo den e debos- 
hon katóliko. 
Rekonosé pa su ekstraordi- 


nario vishonnan di Hesus i su 
esfuersonan inkansabel pa 
ekspandé e deboshon na e 
Coronilla di e Divino Miser- 
ikòrdia. 


Den su diario, el a 
deskribí komo Hesus ku a 
revel’é e imágen di e Divino 
Miserikòrdia: 
“Mi a mira Señor Hesus 
bisti ku un túnica blanku. E 
tabata un man lantá pa bend- 
ishoná i ku e otro e tabata 
mishi ku e túnika riba e pe- 
chu. Di e abertura di e túnika 
den e pechu, tabata sali dos 
rayo grandi: un kòrá i otro 
pálido”. 
Hesus a pidié pa lo pinta 
e imágen i lo ekspandé su 
venerashon pa henter mun- 
du. Hesus a sigui bishitando 
e santu despues di e vishon 
aki, instruyendo riba e de- 
boshon na e Divino Miser- 
ikòrdia. 

ARUBA 
ARUBA 


ORANJESTAD -- Min- 
isterio Publico a conrma 
na famia di e victima Lei- 
la Contreras Romero cu a 
base di investigacion haci 
den e caso aki, a keda con- 
clui cu e señora a wordo 
asesina pa e homber di 35 
aña, Jose Miguel Garcia 
Moreno, den su propio cas 
na Washington y despues e 
homber lo a subi auto y bay 


ORANJESTAD -- Alre- 
dedor di 7’or di diadomin- 
go nochi, central di polis ta 
manda varios patruya di po- 
lis y tambe a bati alarma na 
Cuerpo di Bombero, pa un 
candela na Bushiri cu lo a 


Asesinato di Leila Contreras Romero posiblemente premedita 


na Bishiribana, caminda e 
mes a corta su brasa for- 
malmente loke a pone cu e 
tambe a fayece. 
Pues a keda conclui cu 
e tipo aki a comete suicidio 
despues di a comete e cri- 
men violento aki contra di 
ta su ex pareha cu ta resulta 
di ta su forma di procede 
ora cu su relacion cu’n di 
su parehanan termina. 


Den pasado el a menasa 
un otro ex pareha di dje cu e 
lo mat’e si e dama no duna 
un suma substancial di 
placa y hasta a secuestra e 
dama aki, bay bancomatico 
pa saca placa y despues lo a 
abusa di e dama aki tambe. 
Un situacion igual ta parce 
di a bolbe sosode den e 
caso di e victima Leila di 
40 aña di edad, caminda e 


tipo aki a bay na su cas na 
Washington dia 19 di Juli, 
caminda haciendo uzo di 
un pida cabuya, el a choca 
e victima den un forma te 
cu el a mata e señora. 
Mientras cu Ministerio 
Publico no a duna mas deta- 
ye di e caso, tin indicacion 
extra ocial cu e asesino 
Jose Moreno lo a bay e cas 
pa mata su ex pareha, ya cu 
e hecho cu el uza un pida 
cabuya cu kisas el a haya 
den e cas pero mas bien por 
conclui cu e mes lo a bay cu 
e pida cabuya aki, pa mata 
e señora cu no tabata kier 
tin algo mas di haci cu su 
persona. 
Ta hechonan cu no ta 
facil pa comproba ya cu e 


tur dos persona envolvi den 
e caso horibel aki ta morto 
pero e ‘record’ penal di 
Jose ta haci esaki un proba- 
bilidad grandi. Pa loke el a 
haci caba cu un ex pareha 
den pasado, a pone cu Jose 
Moreno a haya un castigo 
di prizon di algun aña pero 
aparentemente e no a siña 
cu e no por trata hende di 
e forma aki pero el a sali y 
a bolbe permiti su mentali- 
dad di machismo prevalece 
un biaha mas cu consecuen- 
cia fatal. 
Kisas el a cay den pani- 
co na momento cu el a mata 
e victima cu e lo bay pasa 
hopi aña den prizon pa e ora 
e comete e acto di cobardia 
di pone n na su bida. 


Deposito di BBS Kitchen a kima por completo 


surgi den e parti di deposito 
di e negoshi di BBS Kitch- 
en. Mirando seriedad di e 
situacion a pidi presencia di 
tur unidad di bombero tanto 
di Oranjestad, Noord y San 
Nicolas pa evita cu esaki lo 


expande y bira mas pelig- 
roso pa otro edicionan. 
Casi dos ora despues di a 
bati alarma e logra di domi- 
na e candela y sin duda e in- 
tervencion di bomberonan, 
a evita algo mas pio. 

ARUBA 
ARUBA 


ORANJESTAD -- Pa 
un tempo basta largo caba, 
tin un adicto ambulante cu 
ta bibando loke ta soño di 
hopi hende, esta di biba di- 
lanti di un beach bunita, cu 
biento fresco tur dia y loke 
den termino hotelero ta ser 
considera un tipo “ocean 


ORANJESTAD -- Dia- 
domingo 
marduga 
algo 
pasa di 2’or varios unidad 
policial y tambe ambulance 
a bay altura di S-Chow su- 


A obliga adicto ambulante bay biba otro caminda 


view,” pa cual turistanan ta 
paga mas placa pa haya un 
camber asina na un hotel. 
Net un tiki schuin dilanti 
di Cas di Gobernador, pa 
algun aña caba, tabatin un 
adicto ambulante kende a 
dicidi di pasa anochi den 
e matanan di mangel na e 
sitio pa despues converti’e 
sector aki den su estadia 
permanente. Semper a lanta 
e pregunta di con no a tuma 
pasonan necesario contra di 
e persona aki, mirando cu 
pa siguridad di Goberna- 
dor, e tipo di cosnan aki no 
ta permisibel pero nunca a 
tuma medida te cu siman cu 
a pasa. 
A construi Linearpark y 
su “boarderwalk” cu tabata 
pasa cerca di e luga caminda 
e adicto aki tabata bibando, 
sin cu a dicidi di forsa su 
persona pa bandona e sitio 
pero awor despues di algun 


keho atrobe, siman pasa e 
team 297 hunto cu e team 
95, cu cooperacion di polis 
y personal di Bureau City 
Inspector, a dicidi di aloha 
e persona aki for di e sitio. 
Den e matanan di mangel a 
bin haya cantidad di sushi, 
acumula pa un tempo largo, 
entre otro tire y piesanan di 
baiskel, cantidad di sushe- 
dad manera cup of box di 
cuminda y tambe un can- 
tidad di sushi humano na e 
sitio hunto cu boternan di 
plastic y di glas. 
A logra di limpia e luga 
hibando cantidad di sushi 
den como cinco saco gran- 
di y caha y otro desperdi- 
cionan cu cual a yega un 
baki di pickup completo y e 
proceso aki a tuma luga dor 
di cantidad di yamada cu a 
drenta di ciudadanonan at- 
ento y tambe di un serie di 
potret cu a ser pone riba e 


sistema di FIXI cu a habri 
wowo di autoridadnan con- 
cerni cu e ora a dicidi di bay 
over na tuma e accion aki. 


Accidente frontal a laga dos persona herida atras 


permarket, unda a sosode 
un accidente frontal. Cu 
urgencia tanto polis comoy 
ambulance a bay e sitio, 
mirando cu e ta area cu sa 


sosode accidentenan bas- 
tante pisa y den e caso aki 
no tawata diferente. 
Na yegada polisnan a 
topa cu e dos vehiculonan 


pega contra otro, tawata 
trata di un Nissan March y 
un Hyundai Accent. Locual 
polis a wordo informa na 
e sitio door di testigo/nan 
tawata cu e Nissan March 
tawata bayendo direccion 
San Nicolas cu velocidad 
halto. Dado momento e ta 
kita bay na su man robes y 
dal frontal contra e Hyun- 
dai Accent bayendo pabou. 
Den e Accent tawata tin 
un pareha, unda cu ambos 
a resulta herida. Tres Am- 
bulance Na e sitio di des- 
gracia a presenta 3 ambu- 
lance, pero solamente dos a 


wordo uza. Paramediconan 
mester a duna asistencia na 
e pareha den e Accent cu na 
nal tur dos mester a bay 
Hospital pa atencion medi- 
co. Chaueur di e March cu 
ta un hoben, a wordo getest 
pa alcohol na e sitio mes y a 
resulta cu e la bebe di mas. 
Ey mes e la wordo de- 
teni y transporta cu trans- 
portwagen pa warda di San 
Nicolas caminda el a keda 
cera pa algun rato, te ora 
cu takelwagen por a kita 
ambos vehiculo for di ca- 
minda. 

ARUBA 
KÒRSOU 


WILLEMSTAD -- Par- 
tido Inovashon Nashonal 
Basta ku mentira 


(PIN) un biá mas ta mustra 
ku Minister Silvania ta mal 
informá pueblo ku su post- 
nan iresponsabel riba Face- 
book. Djaweps el a koré an- 
unsiá riba Facebook ku el a 
gana kaso kontra CMC, pa 
algun ratu despues kuminsá 
duna gobièrnu anterior fout 
ku el a pèrdè kaso. For di 
aña 2019, esta na inisio di 
CMC ku gobièrnu a deter- 
miná e presupuesto pa kui- 
do di pashèntnan pa CMC, 
gobièrnu a inkluí den e de- 
sishon instalashon un grupo 
di trabou pa monotoriá gas- 
tunan di CMC. Ta p’esei 
e diferente ministernan a 
adaptá e sumanan akí pa 
medio di dekreto ministe- 
rial. E último minister ku 


a adaptá e presupuesto for 
di 2019 bin ariba, ta min- 
ister Janga di MFK. Ke 
men gobièrnu Pisas i min- 
isternan di salú di MFK ta 
kompletamente responsa- 
bel pa e presupuestonan. 
Despues ku anteriormente 
Korte di Hustisia den e 
kaso ku spesialistanan den 
servisio di CMC a start 
kontra gobièrnu a pone 
bon kla ku hospital CMC 
ta di gobièrnu, ke men di 
pueblo, den e sentensia di 
26 di yüli Korte di Hustisia 
ta bolbe trese klaridat i ta 
mustra ku tin elementonan 
di gastu, ku mester inkluí 
den e presupuesto di CMC. 


Esakinan ta elementonan 
manera gastunan di transis- 
hon, gastu di akreditashon, 
sierto gastunan di material 
médiko i gastu di interes 
relatá ku e edisio. 
PIN a bin ta mustra pa 
hopi tempu ku gobièrnu 
mester atendé e gastunan 
aki via presupuesto di pais, 
sea direkto òf via SVB. E 
sentensia di Korte akí ta su- 
prayá lokual a splika masha 
hopi biá, ku por ehèmpel 
transishon no ta un gastu 
ku ta CMC komo instan- 
sia mester karga, sino nos 
komo komunidat. Al n al 
kabo, ta nos komo pueblo 
ta doño di CMC. 


W I L L E M S TA D - 
-Curaçao Karate Bond a 
regresá Kòrsou ku vários 


Curaçao Karate Bond ku vários medaya 


medaya. E klup a kom- 
petí na Caribbean Karate 
Championship 
reseinte- 


mente. Nan a regresá ku 8 
medaya, 1 oro, 3 plata i 4 
bròns. 


WILLEMSTAD—Den 
n di siman e organisashon 
di beyesa Queens Mak- 
ing Queens Organisation, 
QMQ, tabatin koronashon 
di 8 representante di Kòr- 
sou. Nan lo representá Kor- 
sou durante konkursonan 
internashonal di beyesa. 
D.r.p d Zheenha Anis- 
eto ;Miss Pre Teen Grand 
Curacao, Angelli Meyer 
;Miss Teen Charm Cura- 


QMQ a koroná 8 representante 


cao, Thailis Matos Inecia; 
Miss Teen Latina Curaçao, 
Amanda 
Verkerk; 
Miss 
Teen Grand Curaçao 2023, 
Kedi Jimenez; Miss Teen 
Universe, Rutvièna Rosa- 
lina; Miss Teen Petite Uni- 
verse Curacao, Ayannah 
Meyer Miss Pre Teen Uni- 
verse Curaçao i Liyanne 
Hoevertsz Miss Teen Petite 
Grand Curaçao. 


Pa info i komunikado 
den 
Extra/ 
BONERIANO 


Redakshon: 
extrabon@gmail.com 
Aviso mail: 
avisobon@gmail.com 

ARUBA 
HULANDA 


KERKWERVE – Un 
hòmber di 65 aña di Kerk- 
werve a keda sentensiá na 
100 ora di trabou debí na 
menasa online di e lider di 


Shen ora di trabou pa menasa via Twitter 


GroenLinks, Jesse Klaver. 
Mesora despues ku e men- 
sahe ku e teksto “Abo tam- 
be un bala’, ku e hòmber a 
manda, el a pensa na su mes 


bisá, esaki no ta bon. Pero 
e momentu ei ya tabata lat. 
Jesse Klaver a laga sa ku 
el a sintié menasá, e hues di 
polis a bisa djaluna mainta. 
“Bo por imaginá bo mes.” 
E hòmber a bisa si. “Bo sa 
kiko ta niká sí un hende 
haña un bala.” Esei no ta 
bon, e sospechoso a kon- 
testá i el a realisá su mes 
hopi lihé. Djis despues ku 
el a manda e mensahe, el a 
bandoná Twitter. 
Hues: “Bo a reakshoná 
riba un diskushon tokante 
ku Klaver lo a bisa ku e ke 
atendé ku e asuntu di kita 
kas for di nan doñonan mas 
mihó. Kompletamente e no 
ta asina. Notisia falsu pues. 
Bo ta yama bo mes kristian, 
bo tin un famia. Kon por 


ta posibel ku un siudadano 
normal ku ta bon na kabes 
ta hasi algu asina.” 
Despues ku Klaver a 
hasi denunsia, Polis tabata 
pará dilanti porta na Kerk- 
werve. Nunka anterior e 
hòmber tabatin kontakto 
ku Polis. Djaluna e mester 
a aparesé dilanti Hues. E ta 
sintá ta tembla, su abogado 
a bisa. 
Fiskal a eksigí 120 
ora di trabou i un kastigu 
kondishonal di dos siman. 
Ku e eksigensia Fiskal ke 
duna un señal kla, el a bisa. 
“Nos ta biba den un estado 
di derecho demokrátiko. Ta 
importante ku hendenan ta 
hasi nan trabou sin miedu 
pa nan siguridat. 
E hues di Polis a yama e 


komportashon di e hòmber 
un menasa pa demokrasia. 
Polítikonan mester por bisa 
loke nan ke. Kaag mes te 
asta ta bai pa motibu di me- 
nasa. Bo ta ataká demokra- 
sia. Pero pasobra no tin bi- 
sta ku e hòmber por bolbe 
hasi esaki, Hues a laga un 
kastigu di prizòn kondisho- 
nal afó. 
Menasa di hendenan ku 
un funshon públiko, mane- 
ra miembronan di Tweede 
Kamer, desde mart e aña aki 
ta keda kastigá mas pisá, e 
hues a splika e hòmber. Na 
2021 tabatin 588 menasa 
registrá kontra polítikonan. 
Aña pasá esaki tabata 1125 
i e aña aki ya tin un kantidat 
registrá. 


ALBLASSERDAM 
– 
Na un empresa di catering 
na Alblasserdam, 
Zuid- 
Holland, un kandela grandi 
a originá djadumingu. E 
kandela a kuminsá riba e 
dak di e empresa riba kua 
tin hopi panel solar. Komo 
konsekuensia di e kandela, 
skèrfnan di sèl di solo a re- 
sultá den besindario, 
E partinan aki ta skèrpi 
i dor di esei peligroso. No 
mishi ku nan ku man i tene 
mucha i bestia leu for di 


Riba dak yen di panel solar 
Mas eksploshon di kandela enorme 


esakinan, segun e region di 
siguridat. Ta trahando un 
plan pa kita e skèrfnan i pa 
esaki ta involukrá e komu- 
nidat. 
Entretantu parse ku e 
kandela ta bou di kontròl, 
un bosero di Brantwer di e 
region di siguridat a bisa. 
Ounke ku ainda Brantwer 
ta pagando e kandela, ainda 
ketu bai tin hopi kayente 
den e edisio. 
Tabatin hopi huma pre- 
tu. Hendenan ta haña e kon- 


seho pa mantené nan porta 
i bentananan será i keda 
for di e huma. Ounke ku e 
huma a bira ménos, e alerta 
ta keda vigente. 
Brantwer ta informá ku 
e kandela a kuminsá riba 
e dak di e empresa. Riba 
e dak tin hopi panel solar, 
ku probablemente ta nobo. 
E empresa afektá, Bon Bon 
Catering & Events, anteri- 
ormente djadumingu a in- 
formá ku djaluna lo tuma e 
460 panelnan solar den uso. 


AMELAND – E may- 
oria di e miembronan di 
tripulashon ku a resultá 
heridá momentu ku e kan- 
dela a originá riba e barku 
Fremantle 
Highway, 
a 
sali for di hospital. Esaki 
e kompania di e barku, 
Shoei Kisen Kaisha, a in- 
formá ANP. 
Tabatin 23 hende na 
bordo, di kua un parti a 
bula for di e barku mo- 


E barku a yega su sitio temporal 
Mayoria miembro di tripulashon for di hospital 


mentu ku e kandela a 
originá. No ta kla kuantu 
miembro di tripulashon 
ainda ta den hospital. 
Un miembro di tripu- 
lashon a pèrdè su bida 
durante e insidente siman 
pasá komo konsekuensia 
di huma, e kompania ta 
deklará, agregando ku e 
bienestar di e tripulashon 
mesora tabatin prioridat 
i ku e empresa ta duna 


ayudo di kuido spiritual 
despues ku nan sali hospi- 
tal. 
Djaluna e barku a yega 
su sitio temporal, un 16 ki- 
lometer asina riba Schier- 
monnikoog i Ameland. 
Toumentu di e barku a ku- 
minsá djadumingu anochi 
i a bai bon, Rijkswater- 
staat ta informá. Por a tou 
e barku, pasobra e huma 
a bira konsiderablemente 


ménos. 
A skohe pa e lokalidat 
akí, pasobra e barku e ora 
ei ta na distansia leu for di 
e tráko marítimo. Tambe 
e barku ta mihó protehá 
sí wer bira malu. A tou e 
barku ku 5.5 kilometer 
pa ora desde nort di Ter- 
schelling pa su sitio tem- 
poral. 
Primeramente ta an- 


kra e barku i dos barku di 
reskate ta keda na e sitio. 
Ainda no a stipulá e des- 
tinashon nal di e barku. 
Unda e barku lo bai re- 
sultá, segun Rijkswater- 
staat, ta dependé di un haf 
adekuá ku e fasilidatnan 
korekto, e sirkunstansia di 
tempu sperá i e situashon 
na bordo. 

PHILIPSBURG – Min- 
ister di Turismo, Asuntunan 
Ekonómiko, Transporte i 
Telekomunikashon, Arthur 
Lambriex, kende ta respon- 
sabel pa MDS, a duna elo- 
gio na Geranto Eugenio, 
selebrando asina tambe su 
logronan remarkabel i de- 
sishon pa e loke skohe riba 
tereno di meteorologia. 
Eugenio a kuminsá su 
karera den meteorologia 
na 2016 momentu ku el a 
djòin MDS komo opser- 
vadó meteorológiko. E ta 
rekonosé su pashon riba e 
tereno i a hasi un impakto 
signikante, asina el a logra 
sertikashon di Caribbean 
Institute for Meteorology 
and Hydrology (CIMH) na 


Pa enkurashá avanse di edukashon den meteorologia 
Minister Lambriex ta elogiá Geranto Eugenio 


Barbados. 
Eugenio su dedikashon 
i konosementu, a kondusié 
pa bira un opservadó serti- 
ká na ougsts mesun 
aña, markando e inisio di su 
biahe prometedor. Duran- 
te añanan el a sigui ku su 
determinashon pa alkansá 
logronan nobo. Na 2020 el a 
keda selektá pa treinen mas 
aleu na CIMH, siguiendo 
un programa riguroso for di 
mart te novèmber. 
Durante e periodo akí, 
Eugenio a atkerí eksper- 
tisie den meteorologia di 
aviashon i instalá i drecha 
instrumento, elevando su 
abilidat komo esun di un 
nivel medio di tékniko den 
meteorologia. 


PHILIPSBURG – E 
promé edishon di ‘Ser- 
vices Directory for Fam- 
ilies with Children’, a 
keda publiká den tres idi- 
oma. E revista imprimí 
ta inkluí Gobièrnu, NPO 
i servisionan di misa, ku 


Promé edishon servisio sosial 


por ta ayudo pa famianan 
vulnerabel ku yu. 
E lista di servisio ta 
destiná pa famia ku tin 
nesesidat básiko, manera 
aplikashon pa bienestar 
sosial, aporte médiko, 
asistensia di kuminda, 


donashon di paña, num- 
bernan di emergensia, 
etc. 
E inisiativa ta parti di 
e programa di resiliensia 
i protekshon di mucha, 
CRPP, ehekutá dor di 
UNICEF Hulanda, den 


kolaborashon ku Gobièr- 
nu di Sint Maarten, - 
nansiá dor di Gobièrnu di 
Reino. 
E revista su meta ta pa 
proveé informashon mas 
aksesibel tokante e servi- 
sionan disponibel na Sint 
Maarten pa famianan ku 
yu vulnerabel. 
“Momentu ku famian- 
an ta den nesesidat, e por 
ta un reto pa alkansá nos 
yudansa. Proveyendo ak- 
sesibilidat i informashon 


riba servisionan disponi- 
bel, por proveé un ka- 
minda diskreto pa famia 
pa haña sa unda nan por 
akudí momentu ku nan ta 
den nesesidat. Nos ta spe- 
ra ku e fuente akí por ta 
tambe un yudansa pa in- 
stitutonan i trabou krítiko 
ku nan ta hasi a sostené 
famianan i nan yunan,” 
Soraya Agard-Lake, e bo- 
sero di CRPP pa Gobièr- 
nu di Sint Maarten, ta 
bisa. 

KRALENDIJK 
– 
‘Single 
elimination’ 
ta 
tras di lomba. Esaki Tonki 
Frans, kende huntu ku mas 
windsursta Boneriano, ta 
partisipá na e kompetensi- 
anan di windsurf na Fuerte 
Ventura, Spaña, ta skirbi. 
Frans ta gradisí su 
spònsernan Dakine, Tiki 
Starboard, Ga Sails i 
Chocons. 
Tambe 
un 


Kiri Thodé kampion ‘single 
elimination’ 
apoyo na Bjorn Saragoza, 
kende pa promé biá a par- 
tisipá na e kompetensia 
akí. 
Resultado ‘single elim- 
ination’ 
1. Kiri Thodé 
2. Steven Van Broeck- 
hoven 
3. Gollito Estredo 
4. Bjorn Saragoza 


THE BOTTOM – Repre- 
sentante di Reino interino, 
Jan Helmond, no sa kiko e 
situashon na Saba ta. Esaki 
Kolegio Ehekutivo di e isla 
ta reakshoná den un reak- 
shon riba e karta den kua 
e man drechi di Sekretario 
di Estado van Huelen, ta 
hala atenshon di e kolegio 
ehekutivo pa mihó komuni- 
kashon ku e komunidat. 
“Resientemente e repre- 
sentante di Reino interino 
a manda un karta pa Enti- 
dat Públiko Saba, tokante e 
publikashon di desishonnan 
di Kolegio Ehekutivo. E ko- 
legio ehekutivo ta lamentá 
ku pa Helmond parse no ta 
kla kiko ta e situashon real 
na Saba ta,” asina Kolegio 
Ehekutivo ta skirbi. 
Kolegio Ehekutivo di 
Saba ta reuní tur siman. 
Den e reunionnan akí ta 
tuma hopi desishon. Algun 
di e desishonnan akí ta bini 


Kolegio Ehekutivo di Saba: 
Representante di Reino no sa kiko situashon riba e isla ta 


direktamente na bienestar 
di siudadanonan individ- 
ual, òf trahadónan di e en- 
tidat públiko. E desishon- 
nan debí na motibunan di 
privasidat no por informá 
di nan. Otro desishonnan 
ta trata Gobièrnu, inisiati- 
vanan nobo, ehekushon di 
maneho, situashonnan riba 
e isla, pèrmit pa empresa òf 
edisio, òf nansa di e enti- 
dat públiko. 
E desishonnan akí ta 
keda 
komuniká 
aktiva- 
mente semanalmente ku 
Konseho Insular i publiká 
riba e website di Entidat 
Públiko Saba, mayoria biá 
dentro di un siman despu- 
es di e reunion di Kolegio 
Ehekutivo. Pa desishon- 
nan ku tin impakto riba e 
isla den mas sentido di pa- 
labra, ta keda publiká apart 
den komunikado di prensa 
i publikashon riba e web- 
site i media sosial. E lista di 


desishon ta tambe un invi- 
tashon na Konseho Insular 
pa hasi pregunta dirigí, pa 
asina Kolegio Ehekutivo 
por duna informashon mas 
aleu. 
Ta un bon kustumber 
ku ta invitá Konseho In- 
sular i siudadanonan i em- 
presanan aktivo, pa den un 
estado tempran di e desar- 
oyo di maneho duna par- 
tisipashon. Ta organisá un 
kantidat di enkuentro. Últi- 
mamente por ehèmpel to- 
kante e rapòrt di salubridat 
públiko, e ordenansa espa- 
sial i digitalisashon. 
Tur 
delegashon 
di 
gobièrnu di Reino a bishitá 
Saba i Kolegio Ehekutivo i 
semper a primintí komber- 
sashon ku miembronan di 
Konseho Insular. Mayoria 
biá e reunionnan ku e de- 
legashonnan ta tuma lugá, 
pa asina e miembronan di 
Konseho Insular por duna 


di nan parti kon nan ta mira 
e maneho nobo i desishon- 
nan nashonal i pa tende di e 
fuente kiko ta intenshonnan 
di Reino. 
Kolegio Ehekutivo ta 
organisá 
komunikashon 
telefóniko pa miembronan 
di Konseho Insular tokante 
temanan relevante. Den 
un estado tempran di for- 
mashon di maneho, ámte- 
narnan ta informá Konseho 
Insular ku konosementu 
den 
kontenido 
tokante 
kuadronan di lei i ideanan 
di maneho i konsultanan 
loke ta Konseho Insular ta 


deseá pa e isla. 
Reunionnan di Konseho 
Insular ta públiko i ta pasa 
online bibu. Desishonnan 
di Konseho Insular semper 
ta keda anunsiá den komu- 
nikadonan di prensa i riba e 
website i media sosial, se- 
gun Kolegio Ehekutivo. 
Helmond, kende su fun- 
shon komo representante di 
Reino ta terminá dentro di 
poko, a pidi Saba pa promé 
di òktober presentá un plan 
di akshon pa mehorá e ko- 
munikashon. Kolegio Ehe- 
kutivo di Boneiru tambe a 
risibí mesun petishon. 

E kalèndernan di 2024 konteniendo imágen di bida den laman di Ellen Muller, a yega. 
Nan ta optenibel na VIP Diving Bonaire, PADI 5 Star IDC Resor i Bruce Bowker 
Carib Inn, 25 dòler pa unu i solamente kèsh. 
Kalènder 2024 di Ellen Muller 


